Trinchera di Boneiru

Trinchera di Boneiru (hulandes: Bonairetrog; ingles: Bonaire Trough), ta un depresion marino hundu na fondo di Laman Karibe, situá entre e kosta nòrt di Venezuela i e islanan ABC (Aruba, Boneiru i Kòrsou).Trinchera de Bonaire, marineregions.org E ta e úniko trinchera ku tin un nòmber derivá di Karibe Hulandes i ku ta direktamente asosiá ku su teritorio.

E trinchera aki ta separá e plataforma kontinental suramerikano di e fondo abismal di Laman Karibe i ta un elemento geológiko di gran importansia pa komprendé e evolushon tektóniko den e parti sur di Karibe.

 Ubikashon i karakterístikanan 
E Trinchera di Boneiru ta kore mas o ménos paralelo ku kosta venezolano, banda di e islanan ABC. E punto mas hundu ta situá pasùit di Boneiru, kaminda e profundidat ta rònt di 4.500–4.800 meter, hasiendo e trinchera un di e depreshonnan mas hundu den e region sur di Laman Karibe.

Entre Kòrsou i e kontinente suramerikano, e separashon marino ta yega profundidatnan di mas ku 2.000 meter, mientras ku Aruba ta sinta direktamente riba e plataforma kontinental suramerikano. Esaki ta pone Aruba, Boneiru i Kòrsou den dos konteksto geológiko levemente diferente, ounke nan ta parti di un mesun sistema regional.

E Trinchera di Boneiru probabelmente a wòrdu formá dor di moveshon di un kadena di isla leu for di e kontinente meimei di époka Tersiario, pero awendia ta mustra tiki señal di aktividat tektóniko.Silver, Eli A.; Case, James E.; MacGillavry, H. J. (1975) Geophysical Study of the Venezuelan Borderland, 

 Geologia 
Kontrario na trincheranan mas konosí manera e Trinchera di Puerto RicoJames Pindell, James & Kennan, Lorcan (2009), Tectonic evolution of the Gulf of Mexico, Caribbean and northern South America in the mantle reference frame: an update, Rice University, Houston, Texas. òf e trincheranan di Oséano Pasífiko, e Trinchera di Boneiru no ta un trinchera di supdukshon aktivo. No tin un plachi oseániko ku ta hundi aktualmente bou di otro plachi den e área aki.

E Trinchera di Boneiru ta un depreshon tektóniko, formá pa:
 fayonan (fraktura) geológiko den laman hundu,
 flekshon di e margen kontinental suramerikano i
 e interakshon kompleho entre e plachi karibense i e plachi suramerikano.

E trinchera ta marka e transishon entre e plataforma kontinental, riba kual Aruba ta lokalisá, i e fondo abismal di Laman Karibe, ku ta dominá rònt di Boneiru i Kòrsou. Ounke Boneiru i Kòrsou ta separá for di Aruba pa e trinchera, tur tres isla ta sigui wòrdu konsiderá parti di e mesun sistema geológiko kontinental.R.A. Lagaay (1969), Geophysical investigations of the Netherlands Leeward Antilles, dwc.knaw.nl

 Aspektonan ekológiko i oseanográfiko 
No opstante su profundidat ekstremo, e Trinchera di Boneiru ta hunga un ròl importante den e sistema marino regional. E profundidatnan grandi i kondishonnan físiko spesial ta hasi posibel e presensia di bida marino ku ta adaptá na preshon altu i kandidat limitá di lus.

E isla di Boneiru mes ta rondoná pa refnan di koral bon desaroyá, ku ta mustra e kontraste entre e fondo di laman abismal hundu i e ekosistema marino poko hundu ku tin un biodiversidat altu.

 Importansia regional i sientífiko 
E Trinchera di Boneiru ta di gran importansia pa:
 komprendé e evolushon geológiko di e region sur di Karibe,
 estudio di riesgo sísmiko den e zona di islanan ABC,
 delimitashon entre plataforma kontinental i fondo abismal,
 investigashon oseanográfiko i biodiversidat marino den laman hundu.

Dentro di e Karibe Hulandes no tin otro trinchera marino ku tin e mesun eskala, profundidat ni definishon tektóniko.Brandl, C.; Reece, R.; Bayer, J.; Bales, M. K. (2016), [h[[Trinchera di Mariana|ttps://www.science.gov/topicpages/b/bonaire+netherlands+antilles The Effect of Regional Tectonics on Faults in Bonaire and the Bonaire Basin: A Seismic Reflection Study], science.gov

 Mira tambe 
 Trinchera di Mariana
 Plataforma kontinental

Kategoria:Laman Karibe
Kategoria:Islanan ABC